CELEX: 22006D0067
Language: sl
Date: 2006-06-02 00:00:00
Title: Sklep Skupnega odbora EGP št. 67/2006 z dne 2. junija 2006 o spremembi Priloge XIII (Promet) k Sporazumu EGP

7.9.2006   
            
            
               SL
            
            
               Uradni list Evropske unije
            
            
               L 245/18
            
         
      SKLEP SKUPNEGA ODBORA EGP št. 67/2006
   z dne 2. junija 2006
   o spremembi Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 35/2006 z dne 10. marca 2006 (1).
            
         
               (2)
            
            
               Uredbo (ES) št. 549/2004 Evropskega parlamenta in Sveta z dne 10. marca 2004 o določitvi okvira za oblikovanje enotnega evropskega neba (2) je treba vključiti v Sporazum.
            
         
               (3)
            
            
               Uredbo (ES) št. 550/2004 Evropskega parlamenta in Sveta z dne 10. marca 2004 o izvajanju navigacijskih služb zračnega prometa na enotnem evropskem nebu (3) je treba vključiti v Sporazum.
            
         
               (4)
            
            
               Uredbo (ES) št. 551/2004 Evropskega parlamenta in Sveta z dne 10. marca 2004 o organiziranosti in uporabi zračnega prostora na enotnem evropskem nebu (4) je treba vključiti v Sporazum.
            
         
               (5)
            
            
               Uredbo (ES) št. 552/2004 Evropskega parlamenta in Sveta z dne 10. marca 2004 o interoperabilnosti evropske mreže za upravljanje zračnega prometa (5) je treba vključiti v Sporazum.
            
         
               (6)
            
            
               Ta sklep se ne uporablja za Lihtenštajn.
            
         
               (7)
            
            
               Države Efte se seznanijo z izjavo držav članic ES glede vojaških zadev, povezanih z enotnim evropskim nebom (6), in se ji pridružijo –
            
         SKLENIL:
   Člen 1
   Za točko 66s (Uredba Komisije (ES) št. 488/2005) Priloge XIII k Sporazumu se vstavijo naslednje točke:
   
               „66t.
            
            
               
                  32004 R 0549: Uredba (ES) št. 549/2004 Evropskega parlamenta in Sveta z dne 10. marca 2004 o določitvi okvira za oblikovanje enotnega evropskega neba (UL L 96, 31.3.2004, str. 1).
               Za namen tega sporazuma veljajo določbe Uredbe z naslednjimi prilagoditvami:
               
                           (a)
                        
                        
                           V členu 5 se doda naslednji odstavek:
                           ‚5.   Države Efte v celoti sodelujejo v odboru, ustanovljenem v skladu z odstavkom 1, vendar nimajo pravice voliti.’
                        
                     
                           (b)
                        
                        
                           Ta uredba se ne uporablja za Lihtenštajn.
                        
                     
         
               66u.
            
            
               
                  32004 R 0550: Uredba (ES) št. 550/2004 Evropskega parlamenta in Sveta z dne 10. marca 2004 o izvajanju navigacijskih služb zračnega prometa na enotnem evropskem nebu (UL L 96, 31.3.2004, str. 10).
               Za namen tega sporazuma veljajo določbe Uredbe z naslednjimi prilagoditvami:
               
                           (a)
                        
                        
                           Kar zadeva Islandijo, se zadnji stavek člena 14 glasi:
                           ‚Ta sistem pristojbin je v skladu s členom 15 Konvencije o mednarodnem civilnem letalstvu, podpisane v Chicagu leta 1944, in Eurocontrolovim sistemom preletnih pristojbin ali sporazumi o skupnem financiranju, ki jih upravlja ICAO v zvezi z regijo Severni Atlantik.’
                        
                     
                           (b)
                        
                        
                           Kar zadeva Islandijo, se na koncu prvega stavka člena 15(2)(b) doda naslednje:
                           ‚ali regijo Severni Atlantik.’
                        
                     
                           (c)
                        
                        
                           Če Nadzorni organ EFTA v skladu s členom 16(3) pošlje odločitev državam Efte, lahko katera koli država Efte odločitev predloži Stalnemu odboru EFTA v enem mesecu. Stalni odbor EFTA lahko sprejme drugačno odločitev v enem mesecu.
                        
                     
                           (d)
                        
                        
                           Ta uredba se ne uporablja za Lihtenštajn.
                        
                     
         
               66v.
            
            
               
                  32004 R 0551: Uredba (ES) št. 551/2004 Evropskega parlamenta in Sveta z dne 10. marca 2004 o organiziranosti in uporabi zračnega prostora na enotnem evropskem nebu (UL L 96, 31.3.2004, str. 20).
               Za namen tega sporazuma veljajo določbe Uredbe z naslednjimi prilagoditvami:
               
                           (a)
                        
                        
                           V členu 2 se doda naslednji odstavek:
                           ‚Če to zadeva države članice ES na eni strani in države Efte na drugi, se Komisija ES in Nadzorni organ EFTA med seboj posvetujeta in izmenjata informacije pri pripravi svojih odločitev v skladu s tem členom.’
                        
                     
                           (b)
                        
                        
                           V členu 5(4) se doda:
                           ‚V primeru sklenitve medsebojnega sporazuma med eno ali več držav članic ES na eni strani in eno ali več držav Efte na drugi, te delujejo le po posvetovanju z zainteresiranimi stranmi, vključno s Komisijo, Nadzornim organom EFTA ter drugimi državami članicami ES in državami Efte.’
                        
                     
                           (c)
                        
                        
                           Ta uredba se ne uporablja za Lihtenštajn.
                        
                     
         
               66w.
            
            
               
                  32004 R 0552: Uredba (ES) 552/2004 Evropskega parlamenta in Sveta z dne 10. marca 2004 o interoperabilnosti evropske mreže za upravljanje zračnega prometa (UL L 96, 31.3.2004, str. 26).
               Za namen tega sporazuma veljajo določbe Uredbe z naslednjo prilagoditvijo:
               Ta uredba se ne uporablja za Lihtenštajn.“
            
         Člen 2
   Besedila uredb (ES) št. 549/2004, 550/2004, 551/2004 in 552/2004 v islandskem in norveškem jeziku, ki se objavijo v Dopolnilu EGP Uradnega lista Evropske unije, so verodostojna.
   Člen 3
   Ta sklep začne veljati 3. junija 2006, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (7).
   Člen 4
   Ta sklep se objavi v sklopu EGP in Dopolnilu EGP Uradnega lista Evropske unije.
   
      V Bruslju, 2. junija 2006
      
         
            Za Skupni odbor EGP
         
         
            Predsednik
         
         R. WRIGHT
         
      
   
   
      (1)  UL L 147, 1.6.2006, str. 53.
   
      (2)  UL L 96, 31.3.2004, str. 1.
   
      (3)  UL L 96, 31.3.2004, str. 10.
   
      (4)  UL L 96, 31.3.2004, str. 20.
   
      (5)  UL L 96, 31.3.2004, str. 26.
   
      (6)  UL L 96, 31.3.2004, str. 9.
   
      (7)  Navedene so ustavne zahteve.
   
      Skupna izjava pogodbenic
      k Sklepu št. 67/2006, ki v Sporazum EGP vključuje uredbe (ES) št. 549/2004, 550/2004, 551/2004 in 552/2004 Evropskega parlamenta in Sveta
      V zvezi s členom 6 Uredbe (ES) št. 549/2004 pogodbenice priznavajo, da lahko zainteresirane strani iz držav Efte sodelujejo pri dejavnostih ‚panožnega posvetovalnega odbora’ na isti podlagi kot zainteresirane strani iz držav članic EU.
      V zvezi s členom 11 Uredbe (ES) št. 549/2004 pogodbenice priznavajo pomen izmenjave informacij v skladu z odstavkom 5 Protokola 1 k Sporazumu EGP in brez poseganja vanj ter dejstva, da Komisija upošteva pregled učinkovitosti v zvezi z državami Efte.
      Glede sporazuma o skupnem financiranju, katerega pogodbenica je Islandija, se pogodbenice strinjajo, da je takšen sistem skladen s členom 14 Uredbe (ES) št. 550/2004.